23.2.2023
DA
Den Europæiske Unions Tidende
L 58/1403 COMMISSION PILOTPROJEKTER
KAPITEL PP 01 — FORSKNING OG INNOVATION (fortsat) PP 01 23
(fortsat)
PP 01 23 04
(fortsat) — problemfri integration med webstedet www.missingchildrenukraine.eu på tre sprog (engelsk, ukrainske, russisk), som blandt andet indbefatter en indberetningsformular for nye (indkommende) sager og en funktion til at henlede offentlighedens opmærksomhed på bekymrende grænseoverskridende sager om forsvundne børn i form af onlineplakater — automatisk skabelse af trykte plakater med henblik på offentlige bevidstgørelser
Desuden vil der inden for rammerne af det foreslåede pilotprojekt blive udviklet yderligere to værktøjer: — private mobilapplikationer (for Android og iOS) for nem adgang til og kontrol med "Missing Children Tracker"platformen via mobilt udstyr, der tilsender autoriserede brugere af de officielle datterorganisationer i hele Europa direkte push-meddelelser om hændelser/opdateringer relateret til sager om forsvundne børn, som på grundlag af oplysninger og/eller resultatet af platformens intelligente matchningalgoritmer muligvis befinder sig i deres lande — en intelligent bot (også baseret på kunstig intelligens), der er specielt designet til sociale medier, og som giver ukrainske familier mulighed for at indberette et nyt tilfælde af et savnet barn.
Facebook Messenger er i øjeblikket det vigtigste kommunikationsmetode, som ukrainske borgere bruger til at komme i kontakt med den ukrainske datterorganisation for forsvundne børn.
Hele sagsindberetningsprocessen er udelukkende baseret på udveksling af meddelelser og varetages af nogle få frivillige, som kæmper med fuldt ud at håndtere den store mængde oplysninger om forsvundne børn, som de modtager via Facebook Messenger.
Formålet med bot'en er at automatisere hele indberetningsprocessen, på intelligent vis spørge og få svar på specifikke spørgsmål og oprette nye sager i databasen, som knyttes til al tilgængelig dokumentation (billeder, juridiske dokumenter osv.), således at de ukrainske sagsbehandlere kan fokusere på at forvalte sagerne i stedet for at indlæse og sammenligne data modtaget via chat.
Det foreslåede pilotprojekt vil ikke blot få en umiddelbar positiv indvirkning på den humanitære krise i Ukraine, men kan også gå foran med et godt eksempel over for alle organisationer for forsvundne børn inden for rammerne af Missing Children Europe, så de er forberedt på fremtidige multinationale nødsituationer af samme størrelse og art.
Desuden kan de sagsforvaltningsprocedurer og -værktøjer, der skal indføres for ukrainske uledsagede mindreårige inden for rammerne af det foreslåede pilotprojekt, i fremtiden let udvides til at omfatte alle uledsagede mindreårige, der er forsvundet i EU, eftersom vi ved, at over 18 000 mindreårige forsvandt mellem 2018 og 2021, og at der også rapporteres et stigende antal sager til 116000-netværket (den europæiske hotline for forsvundne børn) i hele Europa.
Resultaterne af dette pilotprojekt kan være til hjælp i forbindelse med lignende arrangementer for et stort antal medlemsstater og for organisationer, der arbejder på at finde forsvundne flygtningebørn i hele Europa.
De kan også bruges til at beskytte børn og endda kvinder/mødre og bringe dem i kontakt med hinanden gennem regelmæssige rapporteringer om deres sikre lokation/opholdssted.
Applikationen kan også udstyres med en knap, som kvinder/mødre kan klikke på for at indikere, at de er i sikkerhed.
1.
Dette pilotprojekt kan bygge videre på succesen med ChildRescue-projektet, som opererer en særlig database over sager om forsvundne børn (både aktive og afsluttede), der opbevarer oplysninger og detaljerede data pr. sag, samt med et intelligent værktøj, der er i stand til at klassificere et barns forsvinden (baseret på en analyse af de tilgængelige data om hver aktiv sag og på en intelligent sammenligning af tidligere sager ved hjælp af maskinlæringsmodeller) i forskellige kategorier, f.eks.
bortløbne børn/børn, der er blevet smidt ud, kidnapninger (familierelateret eller ej), bortførelser i strid med forældremyndigheden, forsvundne eller savnede børn.
ChildRescue-platformen kan tilpasses, forbedres og opgraderes, så den kan håndtere sager om forsvundne børn som følge af krigen i Ukraine.